b"\n_START_ARTICLE_\nKyrie Irving\n_START_SECTION_\nUniversitat\n_START_PARAGRAPH_\nDespr\xc3\xa9s d'haver jugat el 2010 el prestigi\xc3\xb3s McDonald's All American Game, va jugar una temporada amb els Blue Devils de la Universitat de Duke, on va fer una mitjana de 17,5 punts, 4,3 assist\xc3\xa8ncies i 3,4 rebots per partit. All\xc3\xa0, sota les ordres de Mike Krzyzewski, va tenir una arrancad espectacular, liderant al seu equip els 8 primers partits disputats amb 17,4 punts,  un 53,4% d'encert en els tirs de camp, als que va afegir 5,1 assist\xc3\xa8ncies, 3,8 rebots i 1,5 recuperacions de pilota per partit._NEWLINE_Per\xc3\xb2 en el seu vuit\xc3\xa8 partit contra Butler, Irving va sofrir una greu lesi\xc3\xb3 al dit gros del seu peu dret que el va mantenir a\xc3\xafllat de les pistes durant 3 mesos. Va reapar\xc3\xa8ixer el mes de mar\xc3\xa7, justament per disputar el Torneig de la NCAA, en el que van caure contra l'Arizona Wildcats als vuitens de final, en un partit en el que va aconseguir 28 punts sortint des de la banqueta.\n_START_SECTION_\nNBA\n_START_PARAGRAPH_\nFou elegit en la primera posici\xc3\xb3 del Draft de l'NBA del 2011 per Cleveland Cavaliers. Al final de la Temporada 2011-2012 fou nomenat Rookie de l'any de l'NBA._NEWLINE_El 19 de juny de 2016 es va proclamar campi\xc3\xb3 de l'NBA amb els Cleveland Cavaliers."